**Τεχνική προδιαγραφή για Μοτέρ Επανοπλισμού Διακοπτών Διαρροής**

# Μοτέρ Επανοπλισμού 1Φ & 3Φ Διακοπτών Διαρροής με 3 προσπάθειες επαναφοράς

# Γενικά

Το μοτέρ θα χρησιμοποιηθεί για τον επανοπλισμό και τον τηλεχειρισμό μονοφασικών & τριφασικών διακοπτών διαρροής μέχρι και τα 100 Α, 30 mA. Θα πρέπει να χρησιμοποιείται σε εφαρμογές όπου η άσκοπη διακοπή της τροφοδοσίας των κυκλωμάτων αποτελεί κρίσιμο παράγοντα. Τέτοιες εφαρμογές είναι η διαχείριση και ο έλεγχος των κυκλωμάτων δημοτικού φωτισμού, των κυκλωμάτων κινητής τηλεφωνίας κλπ. Το μοτέρ θα τοποθετείται δίπλα στον διακόπτη διαρροής και θα πρέπει να τον επανοπλίσει 3 φορές σε λιγότερο από 3 s. Θα πρέπει επίσης να διαθέτει μία επαγωγική επαφή CO, η οποία θα ενεργοποιείται μετά τις 3 αποτυχημένες προσπάθειες επαναφοράς μαζί με το προβλεπόμενο LED στην πρόσοψη της συσκευής για οπτική ένδειξη της διαρροής. H αρχή λειτουργίας του μοτέρ θα πρέπει να βασίζεται σε αυτή των ηλεκτρικών AC κινητήρων.

**Τεχνικά χαρακτηριστικά**

Τάση τροφοδοσίας: 12...30 V AC +10% -15% 50...60 Hz και 12...48 +10% -15% V DC.

 και 230 V AC μέσω Μ/Σ τροφοδοσίας κουδουνιών

Κατανάλωση ισχύος: < 15 VA (12 V AC)

 < 22 VA (24 V AC)

 < 25 VA (30 V AC)

 < 20 VA (12…48 V DC)

Αριθμός προσπαθειών επανοπλισμού: 3

Χρόνος επαναφοράς ανά προσπάθεια: 1 s.

Αριθμός χειρισμών: ≤ 20.000

Αριθμός στοιχείων πλάτους 17,5 mm: 2

Βαθμός προστασίας σύμφωνα με το πρότυπο EN 60529: IP 2X (ακροδέκτες) - ΙΡ 4Χ (περίβλημα).

Στην πρόσοψη της συσκευής θα πρέπει να υπάρχει κινούμενο μέρος το οποίο θα επιτρέπει ή θα κλειδώνει τον τηλεχειρισμό και τον χειροκίνητο επανοπλισμό του διακόπτη διαρροής. Στις περιπτώσεις όπου ο διακόπτης διαρροής είναι ανοιχτός θα πρέπει να υπάρχει η δυνατότητα κλειδώματος του χειρισμού μέσω λουκέτου τόσο τοπικά, όσο και από απόσταση.

# Πιστοποίηση Ποιότητας

Ο προμηθευτής θα πρέπει να διατηρεί αποδεκτό σύστημα διασφάλισης ποιότητας προϊόντων και υπηρεσιών και να επιδεικνύει συμμόρφωση σε πιστοποίηση ISO 9001, η οποία παρέχεται από ανεξάρτητο πιστοποιημένο φορέα

Ενδεικτικός τύπος: ABB F2C-ARI ή ισοδύναμος

1. **Μοτέρ Επανοπλισμού 1Φ Διακοπτών Διαρροής με έλεγχο της εγκατάστασης**

# Γενικά

Το μοτέρ θα χρησιμοποιηθεί για την επανοπλισμό των μονοφασικών διακοπτών διαρροής μέχρι και τα 100 Α, 30 mA. Στις εγκαταστάσεις συχνά, μεταβατικά στιγμιαία φαινόμενα μπορούν να ενεργοποιήσουν τον διακόπτη ενώ στην πραγματικότητα δεν υπάρχει μόνιμη διαρροή.

Το μοτέρ θα τοποθετείται δίπλα στον διακόπτη διαρροής και θα πρέπει να έχει τη δυνατότητα να ελέγχει την εγκατάσταση και να τον επανοπλίσει μόνο στις περιπτώσεις όπου υπάρχει όντως διαρροή. H αρχή λειτουργίας του μοτέρ θα βασίζεται σε αυτή των ηλεκτρικών AC κινητήρων.

**Τεχνικά χαρακτηριστικά**

Τάση τροφοδοσίας: 230 V AC -15%

Κατανάλωση ισχύος: 20 VA max

Αριθμός προσπαθειών επαναφοράς: 1

Χρόνος ελέγχου κυκλώματος: < 3 s.

Αριθμός χειρισμών: ≤ 10.000

Αριθμός στοιχείων πλάτους 17,5 mm: 3

Στην πρόσοψη της συσκευής θα πρέπει να υπάρχει ένδειξη της κατάστασης του διακόπτη. Το συνεχές πράσινο φωτιζόμενο LED σημαίνει πως η συσκευή είναι οπλισμένη, το πράσινο LED που αναβοσβήνει σημαίνει πως το μοτέρ επανοπλισμού είναι απενεργοποιημένο, το συνεχές κόκκινο φωτιζόμενο LED σημαίνει διαρροή στο κύκλωμα, ενώ το κόκκινο LED που αναβοσβήνει σημαίνει έλεγχος του κυκλώματος.

# Πιστοποίηση Ποιότητας

Ο προμηθευτής θα πρέπει να διατηρεί αποδεκτό σύστημα διασφάλισης ποιότητας προϊόντων και υπηρεσιών και να επιδεικνύει συμμόρφωση σε πιστοποίηση ISO 9001, η οποία παρέχεται από ανεξάρτητο πιστοποιημένο φορέα

Ενδεικτικός τύπος: ABB F2C-ARΗ ή ισοδύναμος